La Generalitat Valenciana presenta la Guia d’Educació Ambiental
02 de març 2018

![](/media/u2ils0ms/95img_8779_c1.jpg)  
  
El Centre d'Educació Ambiental de la Comunitat Valenciana (CEACV) va acollir ahir la presentació de la Guia d'Educació Ambiental, un document que té com a objectiu servir de marc de referència per a la construcció d'un model basat en la sostenibilitat a la Comunitat Valenciana.  
  
La presentació de la guia, subtitulada "Educació Ambiental en Ruta (EAR)", va comptar amb la presència de la Consellera d'Agricultura i Medi Ambient, Elena Cebrián, i del Conseller d'Educació i Cultura, Vicent Marzà, així com altres col·lectius i sectors de la societat.  
  
Es tracta d'un projecte que ha sigut elaborat gràcies a la participació de 300 persones, representants de diferents col·lectius, i que es planteja com una eina dinàmica a través de la qual transmetre una bona educació ambiental.  
![](/media/izzbua3w/95img_8776_c.jpg)  
  

L'alcalde de Sagunt, Quico Fernández, ha assegurat que “**és per a nosaltres un honor albergar este tipus d'iniciatives i projectes. Sagunt és un centre de referència en temes d'educació ambiental de tot el País Valencià, per la qual cosa aprofite esta ocasió per convidar a tots els nostres ciutadans a visitar-lo, perquè moltes vegades els nostres veïns i veïnes desconeixen que tenim dins del nostre municipi este tipus d'instal·lacions tan importants”.**

A més, Fernández ha continuat explicant que “**la iniciativa per part de la Conselleria de Medi Ambient i de la Conselleria d'Educació de manera coordinada suposa un avanç importantíssim en la sensibilització ambiental, per a la ciutat en general, però també per als alumnes en particular. És, a través d'este tipus d'educació, com podem construir una millor societat en el futur**”.

Finalment, l'alcalde ha destacat que “**Sagunt s'adherix també a estos protocols, que ja han signat altres ciutats com València o Alacant, perquè, dins dels programes educatius, i també dels programes socials, l'educació ambiental ocupe un lloc especial, un lloc de referència**”.

*   [](http://www.facebook.com/sharer.php?u=https://aytosagunto.es/va/actualitat/la-generalitat-valenciana-presenta-la-guia-d-educacio-ambiental/ "Facebook")
*   [](http://twitter.com/share?url=https://aytosagunto.es/va/actualitat/la-generalitat-valenciana-presenta-la-guia-d-educacio-ambiental/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-generalitat-valenciana-presenta-la-guia-d-educacio-ambiental/ "Linked In")
*   [](mailto:?body=https://aytosagunto.es/va/actualitat/la-generalitat-valenciana-presenta-la-guia-d-educacio-ambiental/)